(11) Parthenope
Den (11) Parthenope ass en Asteroid vun der Haaptasteroidenceinture.

Hie gouf den 11. Mee 1850 vum Annibale de Gasparis als 11. Asteroid entdeckt. 
Den Himmelskierper gouf no der Parthenope, enger Sireen aus der griichescher Mythologie genannt.

Den Asteroid Parthenope beweegt sech op enger Distanz vun 2,2103 (Perihel) bis 2,6949 (Aphel) A.E., an 3,8411 Joer ëm d'Sonn. D'Bunn steet 4,6223° schréi zu der Ekliptik, d'Bunnexzentrizitéit ass 0,1.

De Parthenope huet en Duerchmiesser vun 162 Kilometer an eng relativ hell, silikatesch Uewerfläch mat enger Albedo vun 0,18.
Wärend der Oppositioun erreecht de Parthenope eng Hellegkeet vun 8,9 mag. Hie gehéiert domat zu den hellsten Asteroiden um Himmel. Fir hien ze fannen, brauch een allerdéngs en Teleskop oder eng liichtstaark Spektiv.

Aspekter

Kuckt och 

 Lëscht vun den Asteroiden

Um Spaweck 
 JPL Datebank: (11) Parthenope

1/0011
Haaptceintureasteroiden
Asteroide vum Typ S‎
Astronomesch Objeten déi 1850 entdeckt goufen
Asteroiden déi zu kenger Asteroidefamill gehéieren